|  |
| --- |
| Корпоративни комуникации |
| А1 България |
| 0882 201 215 |
| http://www.а1.bg |
| http://www.facebook.com/A1Bulgaria |

София,

26.08.2025 г.

**„F1: Филмът“ и „Супермен“ – двете най-очаквани филмови премиери на лятото, вече са във видеотеката на А1 ТВ**

* *Две различни истории, обединени от впечатляваща визия и внимание към детайла.*
* *Заглавията могат да се наемат за 48 часа и да се гледат неограничен брой пъти в този период.*
* *Видеотеката на А1 ТВ предлага богато жанрово разнообразие и персонализирани препоръки чрез вграден изкуствен интелект.*

Два от най-обсъжданите филма на 2025 година – „F1: Филмът“ и „Супермен“ – вече са достъпни във [видеотеката на А1 ТВ](https://www.a1.bg/a1-xplore-tv). И двете продукции впечатляват с модерен визуален стил, динамичен сюжет и силно екранно присъствие, превръщайки се в задължителни за любителите на голямото кино. Премиум заглавията могат да бъдат наети за 48 часа, като в този период се гледат неограничен брой пъти.

„F1: Филмът“ е заснет с участието на реални отбори от Формула 1 и режисиран от Джоузеф Косински („Топ Гън: Маверик“). Брад Пит влиза в ролята на бивш състезател, който се завръща на пистата като наставник и отново – като конкурент. Лентата отвежда зрителите директно в сърцето на състезателния свят, предлагайки автентичен поглед към живота зад волана и напрежението преди всеки старт. Съчетанието от техническа прецизност, човешка драма и спиращи дъха състезателни сцени превръща филма в едно от най-завладяващите киноизживявания на годината. „F1: Филмът“ бързо се утвърждава като световен хит с автентична атмосфера и впечатляващи визуални ефекти.

Новата екранизация на „Супермен“, режисирана от Джеймс Гън, предлага свеж и съвременен прочит на легендарния герой. Фокусът е поставен върху човешката страна на свръхчовека, а визуалната концепция и дълбокият емоционален пласт допринасят за ново усещане за познатата история. В главните роли влизат Дейвид Коренсует (Супермен), Рейчъл Броснахън (Лоис Лейн) и Никълъс Холт (Лекс Лутор). С мащабна продукция и внимание към детайла, филмът съчетава зрелищен екшън с драматична плътност и получава високи оценки още с премиерата си.

[Видеотеката на А1 ТВ](https://www.a1.bg/a1-xplore-tv) предлага разнообразие от български и чуждестранни заглавия във всички жанрове. Всеки месец се добавят нови предложения, които могат да се наемат за 48 часа и да се гледат неограничен брой пъти. Благодарение на вграден изкуствен интелект, платформата предлага персонализирани препоръки според вкуса на зрителя.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2024 г. A1 България отчита приходи от 820,9 млн. евро, а сравнимата EBITDA e* *340,6 млн. евро.*

***A1 Group*** *е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2024 година възлизат на 5,4 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*